Taalgebruik: half, halwe, helfteArgieffoto (Foto: uroburos, Pixabay) Talle gebruikers van Afrikaans struikel soms met die gebruik van die woorde “half”, “halwe” en “helfte”. Taaltoffie stel ondersoek in. skryf anderhalf maand, een en ŉ halwe maand of ŉ maand en ŉ half, maar ná twee of meer + ŉ breuk by voorkeur die meervoud: 2½ of twee en ŉ half minute/weke/maande. In die geval van desimale breuke word slegs die meervoud gebruik: ŉ gemiddelde tydperk van 3,5 maande. Hierdie riglyne geld nié vir byvoorbeeld keer, uur en jaar, wat normaalweg saam met ŉ hooftelwoord in die enkelvoud gebruik word: drie keer, ses uur en sewe jaar, dus ook 3½ keer, 31½ uur en 7½ jaar. As jy ŉ lemoen middeldeur [NIE: in die helfte] sny of deursny, kan jy vir iemand die helfte gee en jy het dus ŉ halwe lemoen oor. Die student het sedert die middel [NIE: die helfte] van die jaar hard gewerk en dus in die tweede helfte (laaste ses maande) goed gevaar. Uit Engels: a half-baked (letterlik) halfgaar; (figuurlik) onbekook, ondeurdag of onwys [NIE: halfgebak] half-brother, half-sister ŉ halfbroer en halfsuster het een gemeenskaplike ouer; ŉ stiefbroer en stiefsuster is die kinders van ŉ stiefma/=pa en is dus nie bloedfamilie nie. be half-hearted aarselend, bangerig, huiwerig, onhartlik of weifelend wees [EERDER AS: halfhartig] half-line die middellyn (van byvoorbeeld ŉ rugbyveld) half-mast (die landsvlag hang) halfstok [NIE: halfmas] (as teken van rou) half-time rustyd reach the half-way mark die halfwegmerk/=punt bereik of halfpad wees Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering